OpenLLM-France/wikimedia huggingface dataset:
# Jackson udalerria, Vinton konderria (Ohio)

Jackson udalerria Ameriketako Estatu Batuetako Ohio estatuko udalerri bat da, Vinton konderrian. Azken zentsuaren arabera 721 biztanle zituen, 37.5 milia karratu (97 km$^2$) eremuan.

## Ekonomia

2020ko zentsuaren arabera, Jackson udalerriak 282 etxebizitza zeuden. Per capita diru-sarrerak 20.933 estatubatuar dolar ziren.

## Kanpo estekak

* Datuak: Q6117765
* Multimedia: Jackson Township, Vinton County, Ohio / Q6117765
# Javier Rebollo

Francisco Javier Rebollo Fernández (Bilbo, 1950eko urriaren 19 -) euskal zinema zuzendari, gidoigile, ekoizle eta argazkigilea da. Lan Zinema produkzio-etxea sortu zuen.
Bilboko Goi Mailako Ingeniaritza Industriala Eskolan lizentziatu zen. Gaztetatik aritu zen argazkigintzan. 1968an Juan Ortuostekin batera, Bilboko Unibertsitateko Zine-Kluba sortu zuen.

## Filmagintza
### Zuzendaria

* Txarriboda (2015)
* Alaba Zintzoa (2013)
* Locos por el sexo (2006)
* Marujas asesinas (2001)
* Calor... y celos (1996)
* Bizkaiko Golkoa (1985)
* Agur Txomin (1981)
* Siete calles (1981)
* Brindis en la huerta (1979)

### Gidoigilea

* Txarriboda (2015)
* Locos por el sexo (2006)
* Marujas asesinas (2001)
* Calor... y celos (1996)
* Bizkaiko Golkoa (1985)
* Agur Txomin (1981)
* Siete calles (1981)
* Brindis en la huerta (1979)

### Ekoizlea

* Alaba Zintzoa (2013)
* Marujas asesinas (2001)
* Entre todas las mujeres (1998)
* Hotel y domicilio (1995)
* El mar es azul (1989)

### Argazkigilea

* No me compliques la vida (1991)
* Octubre, 12 (1982)
* Agur Txomin (1981)
* Carmen 3.G. (1979)

## Erreferentziak

* ↑ Euskadiko Filmategia. Rebollo Fernández, Francisco Javier. .
* Datuak: Q12260255
# Javier Rey

Javier Rey (Noia, 1980ko otsailaren 25a) galiziar zinema, antzerki eta telebistako aktore eta aurkezle bat da. Gehienbat Hispania, la leyenda, Velvet eta Fariña telesailetan antzeztu izaganatik ezaguna da.

## Filmografia

| Urtea | Telesaila | Pertsonaia | Katea | Oharra(k) |
| 2005 | Al filo de la ley | | TVE | Atal 1 |
| 2007 | Valderrei | Rafa | TVG | 86 atal |
| 2007 | Amar en tiempos revueltos | Sancho | TVE | 3 atal |
| 2008 | Impares | Esteban Carrer | Antena 3 | 3 atal |
| 2008 | Hola, ¿qué tal? | Lucas | TVE | Atal 1 |
| 2009 | Marisol, la película | Carlos Goyanes | Antena 3 | Minisaila |
| 2009 | La chica de ayer | José Cristóbal Mateo "Cris" | Antena 3 | 8 atal |
| 2009 | La que se avecina | Manuel | Telecinco | Atal 1 |
| 2010 - 2012 | Hispania, la leyenda | Alejo de Urso | Antena 3 | 19 atal |
| 2011 | Operación Malaya | Miguel Ángel Torres | TVE | Telefilma |
| 2012 - 2013 | Bandolera | Raúl Delgado | Antena 3 | 99 atal |
| 2012 - 2014 | Isabel | Diego López Pacheco y Portocarrero | TVE | 11 atal |
| 2014 - 2016 | Velvet | Mateo Ruiz Lagasca | Antena 3 | 54 atal |
| 2016 | Lo que escondían sus ojos | Cristóbal Balenciaga | Telecinco | 4 atal |
| 2017 | El final del camino | Pedro de Catoira | TVE | 8 atal |
| 2017 - 2019 | Velvet Colección | Mateo Ruiz Lagasca | Movistar+ | ? atal |
| 2018 | Fariña | Sito Miñanco | Antena 3 | 10 atal |
| 2019 - | Hache | | Netflix | ? atal |
* Datuak: Q5928157
* Multimedia: Javier Rey / Q5928157
# Javier Rodríguez Hidalgo

Javier Rodríguez Hidalgo (Portugalete, Bizkaia, 1978) Euskal Herriko saiakeragile, argitaratzaile, itzultzaile eta ekintzailea da.

## Biografia

2001 eta 2002an espetxeratua izan zen soldaduskaren aurkako intsumisio mugimenduko partaidea izateagatik. Baita ere Abiadura Handiko Trenaren aurkako borrokaren partaidea izan da. Aldizkari desberdinetan kolaboratu du: Los amigos de Ludd, Cul de sac. 2006tik 2009ra Resquicios aldizkariaren editorea izan zen. Itzultzaile bezala egile askoren lanak gaztelaniara itzuli ditu: Lewis Mumford, Jaime Semprún, René Riesel, Jean-Marc Mandosio, Alexandre Jacob, Pablo Sastre, Joseba Sarrionandia... 2013an, Heideggerri buruzko saiakera bat plazaratu zuen: ¿Sólo un dios puede aún salvarnos?; liburu horretan filosofoaren irudia kritikatu zuen. 2017an Fernando Aramburu egilearen Patria (2016) liburuaren interpretazio kritikoa zabaldu zuen.

## Obra
### Saiakerak

* La revolución en la crítica de Félix Rodrigo Mora, El Salmón, 2011.
* ¿Sólo un dios puede aún salvarnos? Heidegger y la técnica, El Salmón, 2013.
* Adiós a una época que muere sin paz. La crítica del mundo moderno en la literatura española (1874-1936), Ediciones El Salmón, 2023.

### Itzulpenak

* Jaime Semprún, Apología por la insurrección argelina, Muturreko, 2002.
* Marcuse Taldea, De la miseria humana en el medio publicitario, Melusina, 2009.
* Lewis Mumford, El mito de la máquina, Pepitas de Calabaza, 2011.
* Nadine Ribault eta Thierry Ribault, Los santuarios del abismo. Crónica de la catástrofe de Fukushima, Pepitas de Calabaza, 2012.
* Joseba Sarrionandia, ¿Somos como moros en la niebla?, Pamiela, 2012.
* William Morris, La era del sucedáneo, y otros textos contra la civilización moderna, Pepitas de Calabaza, 2016.

## Erreferentziak

* Datuak: Q19461424
# Javier Ramírez Sinués

Javier Ramírez Sinués (Deustia, 1898 – Zaragoza, 1977ko uztailaren 27a) aragoiar abokatu eta politikari kontserbadorea izan zen, Arabako gobernadore zibila izandakoa.
Javier Ramírez Orueren semea, Espainiako Bigarren Errepublikan Elkarte Tradizionalistan sartu zen. 1933ko hauteskunde orokorretan diputatu hautatu zuten Zaragoza ordezkatuz. Gerra Zibilean matxinoen alde egin zuen eta kapitaina izan zen. Gerran oraindik, Soriako gobernadore zibil izendatu zuten eta 1939 eta 1943 artean Arabakoa.
Gero, politika utzi zuen baina beti Joan Borboikoaren zaleen ondoan lerrokatu zen.

## Erreferentziak

* ↑ Germán Zubero, Luis. (1984). Aragón en la II República. Estructura económica y comportamiento político. CSIC, 274 or. ISBN 9788400057046..
* ↑ (Gaztelaniaz) Historia del tradicionalismo español. XXX Sevilla: Editorial Católica Española, S.A., 79 or. ISBN 84-7460-027-8..
* Datuak: Q47520410
* Multimedia: Javier Ramírez Sinués / Q47520410
# Javier Ripa

Javier Ripa Jiménez (Barakaldo, Bizkaia, 1965eko azaroaren 26a - ) marrazkilaria da.
Arte Ederrak ikasi zituen EHUn. Deia, El País, El Periódico de Cataluña, El Jueves eta El Karma, Rumble, Quevedos eta RSF argitalpenetarako egin ditu binetak, besteak beste.
Umorezko bi liburu argitaratu ditu Josetxu Rodriguezekin batera: "Seguiremos dando guerra" (2003) eta "Para muestra y Borbón" (2004)
Quevedos aldizkariaren eta RSF erakundeek antolatutako erakusketetan parte hartu du, azken honetan “Humoristas gráficos por la libertad de expresión y de prensa 2011” izenekoan. "Tirabirak/Tiras que aflojan" transmedia proiektuaren erakusketan hartu du parte (2016).
Radio Euskadin eta ETBn tertulia kide gisa aritu izan da.

## Kanpo estekak

* Javier Riparen bloga
* Datuak: Q26271132
# Javier Remírez

Javier Remírez Apestegia (Iruñea, 1975eko apirilaren 5a) nafar abokatu eta PSNko politikaria da.
2019ko abuztuaren 7an, Nafarroako Lehendakaritza, Berdintasun, Funtzio Publiko eta Barne sailburu eta lehen lehendakariordea izendatu zuten
# Javier Redin

Javier Redin Mainz (Uharte, Nafarroa, 1922ko abenduaren 13a - Iruñea, Nafarroa, 1980ko urtarrilaren 7a) nafar organista eta abesbatza-zuzendaria izan zen.

## Biografia

Bere jaioterrian eta Iruñeko apaizgaitegian egin zituen Musikako eta Elizako ikasketak. Lizarrako apaiz lagun eta organista izendatu zuten 1947. urtean, eta Musika Elkarte Kulturala sortu zuen herri horretan. Iruñeko San Agustin elizako organista eta kapilau izendatu zuten hiru urte geroago, eta Santa María la Real abesbatza sortu zuen; abesbatza horrekin emanaldi arrakastatsuak izan zituen Europako hiri nagusietan.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q12260257
# Jantsangiin Gantögs

Jantsangiin Gantögs (Mosku, 1972ko apirilaren 12a) arkularia da. Mongolia ordezkatu zuen 2012ko Udako Olinpiar Jokoetan eta 2016ko Udako Olinpiar Jokoetan.

## Erreferentziak

* ↑ Jantsangiin Gantögs

## Kanpo estekak

* Datuak: Q1706022
# Jantzi-osagarri

Jantzi-osagarriak janzkera osatzeko erabiltzen objektu eta apaingarriak dira.

## Jantzi-osagarrien zerrenda

* Gerrikoak,
* betaurrekoak,
* bitxiak,
* fularrak,
* txanoak, kapelak eta txapelak,
* eskularruak,
* zorroak,
* gorbatak.

## Kanpo estekak

* Datuak: Q1065579
* Multimedia: Clothing accessories / Q1065579
# Jantzi polar

Jantzi polarra (ingelesez: polar fleece) ehun sintetikoa da, normalean polietilen tereftalatoz (PETz) egina. Plastikoz birziklatuz egin dezaketenez, artilearen alternatiba ekologikoa da. Malden Mills enpresak (egun Polartec® dena) asmatu zuen baina ez zuen patentatu.

## Erreferentziak

* ↑ (Ingelesez) Rabbi Avi Shafran. (2002-6-22). Mr. Feuerstein is a legend in the corporate world. His company is now bankrupt and he doesn't regret a thing.. .

## Kanpo estekak

* Datuak: Q1143415
* Multimedia: Fleece (fabric) / Q1143415
# Jantzi-denda

Jantzi-denda jantziak saltzen diren denda da. Luxuzko jantziak saltzen dituenean boutique diogu.

## Erreferentziak

* ↑ Euskaltzaindia. Hiztegia. .

## Kanpo estekak

* Datuak: Q2090555
* Multimedia: Clothing shops / Q2090555
# Jantoki

    Artikulu hau jendeari otorduak emateko toki publikoari buruzkoa da; otorduak egiteko erabiltzen den gela gaitzat duena beste hau da: «Jangela»
Jantokia pertsona-talde bati otorduak zerbitzatzeko toki bat da. Ohikoak dira ikastetxe, fabrika, ospitale, espetxe eta oro har jende multzo handia biltzen den tokietan. Askotan, nolabait diruz lagundutako zerbitzuak dira, jantokiko erabiltzaileek otorduengatik ordaindu beharreko dirua egiaz kostatzen dena baino txikiagoa izan dadin, ohiko jatetxeetan ez bezala. Halaber, jantokietan ez da mahai-zerbitzurik izaten: oro har, norberak hartu behar izaten ditu kontsumituko dituen janaria eta edaria, eta bukatutakoan ontziak jaso.
# Jantzari (dokumentala)

Jantzari: Tradizioa eta parekidetasuna Jone Guenetxea eta Carlos Iglesias-en euskarazko dokumental bat da, Iurretako emakume dantzarien parte-hartzea aztertzen duena.

## Laburpena

Iurretan, Euskal Herriko beste plaza garrantzitsuetan bezala, gizonek emakumeak baino protagonismo gehiago izan dute dantzan. 2018an, emakume eta gizonez osatutako dantza taldeak Iurretako Aita San Migueleko plazara atera zen herriko festetan dantzatzera, horrela 100 urte zituen tradizioa apurtuz. Bost urtean behin ospatzen den 2019ko Urrijenan, lehenengoz, talde mixtoa parte hartu zuen, belaunaldi desberdinak batuz. Dokumentalean, entseguak, prestaketak eta 35 testigantza ere agertzen dira, besteak beste, Marisa Barrena dantzaria, Oier Arazolaza antropologoa, Aritz Ibañez Duguna taldeko kidea, Maggi Bullen eta Miren Guillo antropologoak.
Guenetxearen arabera, emakumeen parte-hartzea areagotzearen lorpena ez da egun batetik bestera eman, jende asko aritu da hori bultzatzen eta kulturaren esparrutik gizartea eraldatzeko aukera dagoela erakusten duela dio:
   "Matxismoak defendatzen du tradizioa ezin daitekeela inolaz ere aldatu eta hemen ikusten dugu, Iurretako dantzen kasuan, hainbat urtetan gizonek dantzatu duten dantza parekidea izan daitekeela eta parekidetasun horrekin tradizioa aberastu egin daitekeela".

## Ekoizpena

Jone Guenetxea eta Carlos Iglesias dira dokumentalaren zuzendariak eta gidoilariak, Xabier Zabala ere gidoilaria da. Musika ordea, Mikel Núñez Lauzirikaren esku dago eta argazkigintza David Maezturen esku. Dokumenatala Iurretako Mikel Deuna dantza taldea, Bideografik ekoiztetxea eta Anboto Komunikabidearen elkarlanaz aberastu da.

## Sari eta Aitortza

* 2020an, Cine Invisible jaialdian genero ekitatearen saria.

## Erreferentziak

* ↑ «“Garrantzitsua da dantzari gazteek jakitea normaltasunez egin duten aldaketa horren atzean zer dagoen” - Iurreta» Anboto.org (Noiz kontsultatua: 2022-11-06).
* 1 2 «El Zornotza Aretoa te posibilita hoy ver 'Jantzari', el documental sobre la evolución de la danza en Iurreta» Mugalari Kultura 2021-07-17 (Noiz kontsultatua: 2022-11-06).
* ↑ «'Jantzari' dokumentalaren egileek aurrerapen bat proiektatuko dute Irudienean, abenduaren 7an - Iurreta» Anboto.org (Noiz kontsultatua: 2022-11-06).
* 1 2 dantzancom. «Jantzari dokumentala saritu dute Cine Invisible jaialdian» dantzan.eus (Noiz kontsultatua: 2022-11-06).
* ↑ «[BIDEOA 'Jantzari' dokumentalaren aurrerapena aurkeztu dute - Durangaldea»] Anboto.org (Noiz kontsultatua: 2022-11-06).
* ↑ «Cine Invisible jaialdian genero ekitatearen saria jaso du 'Jantzari’ dokumentalak - Iurreta» Anboto.org (Noiz kontsultatua: 2022-11-06).

## Ikus, gainera

* Dokumentalak Euskal Herrian
* Iurretako dantzariak

## Kanpo estekak

* Jantzari - Webgune ofiziala
* Jantzari - Filmin
* Datuak: Q115102490
# Jantziaren Zentroa

Jantziaren Zentroak Euskal Herriko janzkera zein modaren historia gertutik ezagutzeko helburua duen museoa da. Errenteriako Udalaren babespean jaiotako ekimena da. Iraultza dantza taldeak kudeatzen du eta jantzi bildumagilea da. XVIII.-XX. mendeen arteko jantzien bilduma gordetzen du..

## Ezaugarriak

Kapitain Etxea izeneko eraikinean kokatuta dago, Errenteriako alde zaharreko XVII. mendeko eraikin barroko batean, 1638 urtean altxatua. Museoak, Jantziaren zentroak, 2017ko apirilaren 1ean zabaldu zituen ateak. Instalazioei dagokionez, atariko solairuan, harrera gunea eta aldi baterako erakusketak daude. Lehen pisuan, ikus-entzunezko bat ikusteko aukera du bisitariak. Horretan, Jantziaren Zentroa nola sortu zen, eta bertako erakusketak nola prestatu diren azaltzen da. Bigarren solairuan, XIX-XX mende artean herri xeheak janzten zuen arropa ikus dezakegu. Sarreran, Xanti eta Maialen Errenteriako erraldoi ezagunek ongi-etorria emango diote bertaratzen denari. Hirugarren, eta azken pisuan, modaren historiaren errepaso laburra XVIII-XX mendeetako goi mailako herritarren bizi-modua, ohiturak, janzkera ezagutzeko aukera.

## Bilduma

Bilduma Errenteriako Iraultza Dantza Taldearen lanari esker lortu da, 20 urtez Euskadiko janzkeraren historia aztertu baitu bere jardunerako: argazki zahar, idatzi, dokumentu eta jatorrizko arropak ikertu eta bildu ditu. Lan horren ondorioz, bilduma osatu eta Jantziaren Zentroan gorde egin du emaitza. Jantzi bakoitza kokatzeko garai berean, Europan indarrean zegoen moda aztertu du, Jantziaren Zentroan ikusgai dagoen erakusketaren inguruko azalpen zuzenak emateko. Dohaintzak ere jasotzen ditu eta horregatik ezin da bilduma itxi gisa hartu.

## Ikusteko

Asteburutan eta jaiegunetan zabaltzen da. Bisita gidatuak eskeintzen dira, euskaraz zein gazteleraz, aldez aurretik eskatuta. Parte hartzea sustatzeko Iraultza Dantza Taldeak sortutako hainbat jantzi janzteko proposamena luzatzen die zentroak bisitariei. Instalazioan, haritz egurrez egindako XIX. mendeko armairu bat dago, zabaldu ahal da, eta barruko arropa jantzita, ispiluan norberaren irudia ikusteko aukera dago.

## Erreferentziak

* ↑ Museoaren fitxa Gipuzkoako aldundiaren Kultura departamentuan, kontsulta data 2020-08-15
* ↑ Jantziaren Zentroa, beste begirada bat gure iraganera kontsulta data 202008-15

## Kanpo estekak

* https://web.archive.org/web/20200809020818/https://kultura.errenteria.eus/es/jantziaren-zetroa/
* Datuak: Q63171188
* Multimedia: Jantziaren Zentroa / Q63171188
# January Jones

January Kristen Jones (Sioux Falls, Hego Dakota, 1978ko urtarrilaren 5a) estatubatuar zinema eta telebista aktorea eta modeloa da. Mad Men telesailean egindako paperagatik da ezaguna.

## Filmografia
### Zinema

| Urtea | Filma | Pertsonaia | Oharra(k) |
| 1999 | It's the Rage | Janice Taylor | |
| 2001 | The Glass House | Neska | |
| 2001 | Bandits | Claire / Pink Boots | |
| 2002 | Taboo | Elizabeth | |
| 2002 | Full Frontal | Tracy | |
| 2003 | Anger Management | Gina | |
| 2003 | American Wedding | Cadence Flaherty | |
| 2003 | Love Actually | Jeannie | |
| 2004 | Dirty Dancing: Havana Nights | Eve | |
| 2005 | The Three Burials of Melquiades Estrada | Lou Ann Norton | |
| 2006 | Swedish Auto | Darla | |
| 2006 | We Are Marshall | Carole Dawson | |
| 2009 | The Boat That Rocked | Elenore | |
| 2011 | Unknown | Elizabeth Harris | |
| 2011 | X-Men: First Class | Emma Frost | |
| 2011 | Seeking Justice | Laura Gerard | |
| 2013 | Sweetwater | Sarah Ramírez | |
| 2014 | Good Kill | Molly Egan | |
| 2015 | Unity | Narratzailea (ahotsa) | Dokumentala |

### Telebista

| Filma | Telesaila | Pertsonaia | Oharra(k) |
| 1999 | Get Real | Jane Cohen | Pilotua |
| 1999 | Sorority | Number One | Pilotua |
| 2002 | In My Life | Diane St. Croix | Pilotua |
| 2004 | Love's Enduring Promise | Missie Davis | Telefilm |
| 2005 | Huff | Marisa Wells | 2 atal |
| 2007–15 | Mad Men | Betty Draper | 92 atal |
| 2008 | Law & Order | Kim Brody | Atal 1 |
| 2010 | Project Runway | Bera / Epailea | Atal 1 |
| 2015–18 | The Last Man on Earth | Melissa Chartres | 63 atal |
| 2017 | Animals. | Diana (ahotsa) | Atal 1 |
| 2017 | Return of the Mac | Bera | Atal 1 |
| 2019 | The Politician | Lizbeth Sloan | 7 atal |
| 2019 | Spinning Out | Carol Baker | 10 atal |
* Datuak: Q223786
* Multimedia: January Jones / Q223786
# Jean Dyzès

Jean Dyzès (Baiona, 1742ko azaroaren 11 - Paris, 1830eko martxoaren 6a) lapurtar politikaria izan zen. Frantziar Iraultza baino lehen Paueko Nafarroako Legebiltzarraren kidea izan zen. Samadeteko baroia, 1789an abokatu bilakatu zen. Konbentzio Nazionalean Landak ordezkatu zituen.
* Datuak: Q3171902
* Multimedia: Jean Dyzès / Q3171902
# Jean Elitxagarai

Jean Baptiste Pierre Eugène Elitxagarai (Baiona, 1886ko irailaren 3a - ibidem, 1987ko ekainaren 8a) baionar arraunlaria izan zen, arraunketa olinpikoan aditua.
Behin hartu zuen parte Joko Olinpikoetan: Stockholmen hain zuzen ere. Jean Arné, Gabriel St. Laurent, Marius Lenjeune, Louis Lafitte, Joseph Campot, Etienne Lesbats, Pierre Alvarez eta François Elitxagarairekin batera lehenengo errondan eliminatuak izan ziren.
Société Nautique de Bayonne izan zuen kluba.

## Erreferentziak

* ↑ Gjerde, Arild; Heijmans, Jeroen; Mallon, Bill; Evans, Hilary. (2010eko azaroa). Jean Elichagaray Biography and Olympic Results. in: Olympics. Sports Reference.com.
* Datuak: Q6170612
# Jean E. Sammet

Jean E. Sammet (New York, 1928ko martxoaren 23a - Burtonsville, Maryland, 2017ko maiatzaren 20a) Amerikako Estatu Batuetako matematikaria eta informatikaria izan zen. 1962an FORMAC programazio-lengoaia garatu zuen, eta enpresa-kudeaketan urteetan oso erabilia izan zen COBOL programazio-lengoaia garatu zuen taldeko kidea izan zen.
1965ean Sammet-ek ACM elkarte zientifikoa sortu zuen, Konputazio Sinboliko eta Estatistikorako Batzorde Espezializatua (SICSAM, Special Interest Committee on Symbolic and Algebraic Manipulation) zen, eta Programazio-Lengoaietako Interes-Talde Bereziko sailburua izan zen (SIGPLAN, Special Interest Group on Programming Languages). ACM elkarteko lehen presidente emakumea izan zen 1974tik 1976 arte.

## Argitalpen batzuk

* Sammet, Jean E. (1969). Programming Languages: History and Fundamentals. Prentice-Hall. ISBN 0-13-729988-5., donde abarca 120 lenguajes de programación.

## Sariak

* 1975: ohorezko kidea informatika eta informazio-zientzietarako UPE elkartean (International Honor Society for the Computing and Information Sciences),
* 1989: Emakume Informatikarientzako Ada Lovelace saria.
* 1994: Informatika-Makineriarako Elkarteko kidea (Fellow of the Association for Computing Machinery)
* 1997: SIGPLAN, Zerbitzu Nabarmenetarako Saria (Jan Lee eta Jean E. Sammet).
* 2001:Museoaren Historiako kidea.
* 2009: IKonputagailuetako aitzindaria Saria (IEEE Informatika Elkartea).
* 2013: NCWIT Aitzindaria Saria.

## Erreferentziak

* ↑ When Jean E. Sammet Learned to Code, Steve Jobs Was Still in Diapers
* ↑ https://web.archive.org/web/20080309214223/http://www.awc-hq.org/lovelace/1989.htm
* Datuak: Q14232
# Jean Errekart

Jean Errekart (Oragarre, 1909ko uztailaren 12a - Paris, 1971ko urtarrilaren 17a) euskal herritar politikaria zen. Donapaleuko lizeoak Errekarten izena du.

## Agintaldiak

* Pirinio Atlantikoetako diputatua (1946ko ekaina - 1951ko ekaina eta 1955ko apirila - 1956ko urtarrila)
* Pirinio Atlantikoetako senataria (1959ko ekaina - 1971ko urtarrila)
* Donapaleuko Kantonamenduko Kontseilari Orokorra (1945eko iraila - 1971ko urtarrila)
| « | - Zein izan dira zu markatu zaituzten erreferenteak, eta Ipar Euskal Herria markatu dutenak? - Lehena Piarres Xarriton. Euskal Munduan sartu nintzen berari esker, eta gaur egun ezagutzen dugun Euskal Herriaren zati bat horrelakoa da berari esker. Ekonomia arloan inportantea izan zen Jean Errekart, barnealdeko laborantza munduarentzat. Politikan, Mixel Labegerie, euskal nortasuna pizten lagundu zuelako. Kulturan, Piarres Lartzabal, abertzale ez ziren anitz abertzaletu zirelako haren antzerkiei esker. Laurek lagundu zuten jendeen mentalitatea aldatzen. Badira ere gehiago: Piarres Lafitte, Marc Legasse, Telesforo Monzon, Mixel Berhokoirigoin... | » |
| —Xipri Arbelbide |||
* Datuak: Q3171938
* ↑ Aizpuru Ostolaza, Jose Luis. (2023-01-01). «Xipri Arbelbideri elkarrizketa - Jakin.eus» www.jakin.eus: 11-66. (Noiz kontsultatua: 2023-08-03).
# Jean Duvieusart

Jean Pierre Armand Ghislain Marie Duvieusart (Les Bons Villers, 1900eko apirilaren 10a - Charleroi, 1977ko urriaren 10a) belgikar politikaria izan zen. Belgikako lehen ministroa izan zen 1950eko ekainetik abuztura.
1944an aukeratu zuten Diputatuen Ganberako kide, eta 1949. urtera arte egon zen bertan, urte horretan Senatura igaro baitzen. Ekonomia Gaietarako ministro izan zen 1947tik 1950era eta 1952tik 1954ra. 1950eko ekainaren 8an izendatu zuten lehen ministro, baina bi hilabete geroago dimisioa eman zuen, Leopoldo III.a erregeak abdikazioa egin ondoren. Europako Parlamentuko presidente izan zen 1964 eta 1965 artean.
1965ean Alderdi Sozial Kristaua utzi eta Valoniar Berrelkartzearen eta Bruselako Fronte Demokratikoko presidente bihurtu zen.

## Kanpo estekak

* Datuak: Q461753
* Multimedia: Jean Duvieusart / Q461753
# Jean Elizalde

Jean Elizalde Salaberri (Azkaine, 1883ko abuztuaren 29a - Lekorne, 1961eko maiatzaren 5a), izengoitiz Zerbitzari, Azkaindarra eta Bilharia deitua, euskal idazle eta apaiza izan zen. Gerezietako erretorea izan zen, baina aurretik Liginagan eta Mendiondon egon zen erretore zenbait urtez. 1930. urtean euskaltzain izendatu zuten.

## Bizitza

Eskualduna eta Eskualdun Ona aldizkarietan idatzi zuen. Lehen Mundu Gerra garaian, fronteko berri ematen zuten artikuluak idatzi zituen. Ondoren, Eskualtzaleen Biltzarreko idazkari gisa hasi zen 1921. urtean.
Zenbait obra itzuli zuen erdaratik euskarara: Ichtorio Saindua. Testament Zaharra. Jesu-Christo. Eliza (1943) Katichima, Ama Maria Pasionekoa, San Frantses, Bahnar deitu Salbaiak (1936). Errefrau bilduma bat osatu zuen Atsotitz, Zuhur-hitz eta Erran-zahar izenburupean, eta mila esaeratik gora jaso zituen bertan (1936). Gaxuxa, Mikolas, Bi Gogorrak eta Oltzaberrian antzerki laburrak idatzi zituen. Jean Elizaldek ondutako ipuin, elezahar eta artikulu gehienak Gure Herria aldizkarian plazaratu ziren. Euskaltzain izendatu zuten 1930ean.

## Lanak
### Kronika

* LVII.a gerlan (1995, Alberdania)

### Besteak

* Kantari berria (1920, A. Foltzer)

### Historia

* Azkaine gure sorterria (1985, Elkar)

### Atsotitzak

* Atsotitz, zuhur-hitz eta erran-zahar (1936, La Presse)

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Jean Elizalde, zubitegia.armiarma.eus

## Kanpo loturak

* Jean Elizalde literaturaren zubitegian, zubitegia.armiarma.eus
* Jean Elizalde Euskal Kultur Erakundearen webgunean
| Euskal idazleak | Artikulu hau euskal idazle bati buruzko zirriborroa da. Wikipedia lagun dezakezu edukia osatuz. |
* Datuak: Q3175862